# Murzim

Murzim (β CMa / β Canis Majoris / 2 Canis Majoris), també anomenada Mirzam o Murzam, és la quarta estrella més brillant de la constel·lació del Ca Major, darrere de Sírius (α Canis Majoris), Adhara (ε Canis Majoris) i Wezen (δ Canis Majoris). Es troba a 500 anys llum de distància del sistema solar.

## Nom

Murzim, Mirzam o Murzam són noms provinents de l'àrab مرزم, 'l'herald', probablement en al·lusió a la seva posició precedint la sortida de Sírius per l'horitzó. També era coneguda per Al Kalb, 'el gos' corrent davant de Sírius, un nom antigament utilitzat en el desert. A la Xina, era anomenada Kuen She, 'el mercat dels soldats'.

## Característiques físiques

Catalogada com a gegant blava de tipus espectral B1II-III, Murzim és una estrella calenta amb una temperatura superficial de 25.800 K. La seva lluminositat és 34.000 vegades major que la del Sol, i com succeeix en estrelles de tipus O i B baixos, una part important d'aquesta radiació és emesa a la regió ultraviolada. El seu radi és 12 vegades major que el radi solar i, amb una massa al voltant de 15 masses solars, Murzim probablement és més una subgegant que una veritable gegant, una estrella a punt de concloure la fusió nuclear del seu hidrogen intern. Amb la seva elevada massa, el seu destí últim és acabar explotant com a supernova.
Murzim és una variable Beta Cephei; la seva brillantor oscil·la entre magnitud aparent +1,95 i +2,00 en un període de sis hores. Aquesta variació sembla estar relacionada amb el final de la fusió de l'hidrogen i amb canvis en l'estructura interna de l'estrella. És la més brillant d'aquest tipus de variables; pel que fa a aquestes estrelles, també se les ha anomenades variables Beta Canis Majoris.

## Vegeu també

* Llista d'estrelles més brillants.
* Llista d'estrelles variables.

## Referències

* ↑ «The kinematics of the Gould belt: an expanding group ?». The Astrophysical Journal Supplement Series, 12-1968, pàg. 371. DOI: 10.1086/190179.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Andrea Fabiana Torres «Fundamental parameters of B supergiants from the BCD system. I. Calibration of the (λ_1, D) parameters into Teff» (en anglès). Astronomy and Astrophysics, 1, 27-03-2009, pàg. 297–320. DOI: 10.1051/0004-6361/200811147.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Norberto Castro «The IACOB project. III. New observational clues to understand macroturbulent broadening in massive O- and B-type stars» (en anglès). Astronomy and Astrophysics, 19-12-2016. DOI: 10.1051/0004-6361/201628541.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ «Spectroscopic analysis of southern B and Be stars» (en anglès). Monthly Notices of the Royal Astronomical Society, 1, 1r agost 2006, pàg. 252–262. DOI: 10.1111/J.1365-2966.2006.10655.X.
* ↑ David L. Lambert «Carbon, nitrogen, and oxygen abundances in early B-type stars» (en anglès). Astrophysical Journal, 3-1992, pàg. 673–700. DOI: 10.1086/171116.
* 1 2 CMa & NbIdent = 1 & Radius = 2 & Radius.unit = arcmin & submit = submit + id Beta Canis Majoris - Variable Star of beta Cep type (SIMBAD)
* ↑ Mirzam (The Fixed Stars)
* 1 2 Star Names: Their Lore and Meaning. Dover Publications, 1.889. ISBN 0-486-21079-0.
* 1 2 ~ Kaler / sow / mirzam.html Mirzam (Stars, Jim Kaler)